Tisztelt Lakosság!

A Helyi Építési Szabályzat módosításával kapcsolatos **2018. december 3-i Lakossági Fórum új időpontban, 2019. január 7-én, hétfőn, 17 órakor a polgármesteri hivatal dísztermében kerül megtartásra**, mivel a témához szükséges véleményezési anyagokat, terveket az önkormányzat késve kapta meg a tervezőktől, s így nem volt biztosított a jogszabályokban rögzített eljárási határidők betartása.

Fent említett anyagokat terjedelmük miatt közreadni nem tudjuk, azok a település hivatalos honlapján az alábbi linken: https://szentmartonkata.asp.lgov.hu/helyi-epitesi-szabalyzat-modositasa, illetve a polgármesteri hivatal műszaki osztályán, Safranyik István műszaki ügyintézőnél tekinthetők meg.

A Helyi Építési Szabályzat módosításával kapcsolatosan észrevételt tehetnek a Lakossági Fórumon, illetve 2019. január 15-ig:

- írásban papíralapon a polgármesternek címezve Szentmártonkáta Nagyközség Önkormányzat címre (2254 Szentmártonkáta, Rákóczi út 52/c.),

- vagy elektronikus levélben a [**muszak@szentmartonkata.hu**](mailto:muszak@szentmartonkata.hu) e-mail címre.

Megértésüket és közreműködésüket köszönjük!

dr.Fodor Zoltán

polgármester